ડેન્ટલ સર્જન ડો. આથર વાણી કહે છે કે, ‘કેટલીક વાર વ્યક્તિનું મોઢું હેલ્ધી હોય તેમ છતાં તે લોકો બેડ બ્રેથથી પિડાઇ શકે છે. આવું થવાનું કારણ ગેસ્ટ્રોઇન્ટેસ્ટિનલ પ્રોબ્લેમ્સ પણ હોઇ શકે. આ ઉપરાંત લસણ અને ડુંગળી જેવા ફૂડને કારણે પણ બેડ બ્રેથ થઇ શકે છે.’ એક્સપર્ટ્સ સલાહ આપે છે કે, મિટીંગ પહેલા ડુંગળી અને લસણ ખાવાનું ટાળવું જોઇએ. ડેન્ટિસ્ટ્સ કહે છે કે, બેડ બ્રેથ મોટે ભાગે ઓરલ હાઇજિનના અભાવને કારણે થાય છે. કેટલીક વાર આનું કારણ હોર્મોનલ ચેન્જિસ પણ હોઇ શકે છે. કોસ્મેટિક ડેન્ટિસ્ટ ડો. મુકુલ ડાભોલકર કહે છે કે, હેલિઓટોસિસ પેઢાંમાંથી નિકળતા લોહી, ચાવવાની ખરાબ આદત અને વિટામીન ડેફિશિયન્સી, કેન્સર, કીમોથેરાપી અને દવાઓ વગેરેથી પણ થઇ શકે છે. વ્યક્તિ જો પાણી ઓછું પીતી હોય તો પણ આ સમસ્યા થઇ શકે છે.’